Mykolas Junčas-Kučinskas

Mykolas Junčas-Kučinskas (1893 m. rugpjūčio 25 d. Makiuose – 1973 m. kovo 16 d. Vilniuje) – sovietinis partinis veikėjas.

 Biografija 
1918–1923 m. Raudonosios armijos karys Urale, Sibire. 1923–1926 m. kooperatyvų ir partinis darbuotojas Baltarusijos SSR. Nuo 1926 m. mokėsi Vakarų tautinių mažumų komunistiniame universitete Maskvoje.

 Nepriklausomoje Lietuvoje 
1930 m. pasiųstas į Lietuvą, 1930–1931 m. Martyno Kučinsko pavarde dirbo LKP CK organizatoriumi Šiaulių rajone. 1931 m. nuteistas 12 m. kalėti. Per pasikeitimą politiniais kaliniais 1933 m. spalio mėn. išleistas į SSRS. 1935 m. baigė Vakarų tautinių mažumų komunistinį universitetą. 1935 m. rugpjūčio mėn. grįžo į Lietuvą. 1935–1936 m. Petro Kontvainio pavarde dirbo LKP CK organizatoriumi Panevėžio rajone ir Salantuose. 1936 m. rugpjūčio mėn. Nevarėnuose suimtas, 1937–1940 m. vėl kalintas.

 Antrasis Pasaulinis Karas 

 Sovietinė okupacija 1940–1941 m. 
1940 m. birželio mėn. – 1941 m. LSSR darbo ministras, darbo liaudies komisaras.

 1941–1944 m. 
1941–1943 m. LKP(b) CK ir LKT įgaliotinis evakuotųjų reikalams Kuibyševo srityje ir Mordovijos ASSR. 1943 m. LKP(b) CK įgaliotinis 16-oje lietuviškoje divizijoje.

 Antroji sovietinė okupacija 
1944–1946 m. LKP(b) CK sekretorius kadrams ir LKP(b) CK biuro narys. 1946–1947 m. dirbo Maskvoje, LSSR MT nuolatinis atstovas prie SSRS MT. 1947–1959 m. LSSR AT prezidiumo pirmininko pavaduotojas. Nuo 1960 m. pensininkas.

1941–1960 m. LKP CK narys. 1947–1963 m. LSSR AT deputatas.http://www.knowbysight.info/YuYY/07639.asp

Palaidotas Antakalnio kapinėse.http://www.kultmir.ru/vilnyus/antakalnskoe-kladbische.html

 Įvertinimas 
 1963 m. LTSR nusipelnęs kultūros veikėjas

 Šaltiniai 

 Literatūra 
 Raštai / Mykolas Junčas-Kučinskas. – Vilnius: Mintis, 1976. – 190 p.: iliustr.

Kategorija:Lietuvos TSR politiniai veikėjai